L'alcalde i la regidora de Cultura mostren el seu suport a la companyia local Acteonica Teatre
29 de juliol 2021

![Imagen sin texto alternativo.](/media/wyrjuqul/89c-demokratia.jpg)  
  
  

L'alcalde de Sagunt, Darío Moreno, i la regidora de Cultura, Asun Moll, han assistit este matí a l'assaig de l'obra de teatre _DemoKratia_ per mostrar el seu suport a la companyia local Acteonica Teatre. Esta representació s'emmarca dins del Festival Més Escena a Sagunt que organitza el departament de Cultura de l'Ajuntament de Sagunt.

  

L'obra de comèdia tràgica es representarà els pròxims dies 9 i 10 d'agost a les 22.00 hores al Teatre Romà. Així mateix, la representació serà en castellà i tindrà una duració de 90 minuts. Esta representació està recomanada per a persones majors de 12 anys i el preu de l'entrada és de 10 euros, la qual es pot comprar a través d'este [enllaç](https://www.servientradas.com/index.html). L'obra de Acteonica Teatre està escrita i dirigida per Albert Forment, i interpretada per José Olmos, Vicent Ortolà, Carla Pascual, Paqui Rondán, Maria Jesús Suárez i Victor Vila.

  

_DemoKratia_ és una comèdia tràgica ambientada a l'Atenes Clàssica, trufada de personatges històrics amb ressons contemporanis, els debats dels quals sobre la democràcia i els seus mals i defectes, però també les seues grans virtuts, ressonen en l'actualitat. Teatre polític, paròdic i sarcàstic, és una reflexió en veu alta, plena de riures amargs, sobre els orígens del, malgrat tot, millor dels sistemes polítics mai inventats: el govern del poble, o Demo Kratia.

  

En esta representació, Pericles de Soe, cap dels demòcrates progressistes i gran estratego d'Atenes, assessorat per la seua parella, hetera Aspasia de Prostíbulo, s'enfronta pel poder al cap dels demòcrates conservadors, Cimón de Pepe, mentre el terrible rei d’Esparta, Arquidamo I de Pox, intenta esclafar amb el seu exèrcit la jove democràcia atenesa, fins que li fan una oferta que no pot rebutjar. Mentrestant, Sócrates de Podemos, cap dels demòcrates radicals, també intervé en l'assemblea atenesa i apuntala amb les seues preguntes el vacil·lant poder de Pericles de Soe alhora que el seu col·lega Eurípides de Arse, el dramaturg i borratxo assessor de l’estratego, amic de dones i esclaus, als qui la democràcia atenesa nega el dret de vot, ens conta esta història acostat a una àmfora plena de vi.

  

Durant tota la representació es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.

  

![Imagen sin texto alternativo.](/media/5v3hz3bs/89c-demokratia-2.jpg)  
![Imatge sense text alternatiu.](/media/vlmcms2h/89-c3-demokratia.jpg)  
  
  
  

  

​  

*   [](http://www.facebook.com/sharer.php?u=https://aytosagunto.es/va/actualitat/l-alcalde-i-la-regidora-de-cultura-mostren-el-seu-suport-a-la-companyia-local-acteonica-teatre/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-i-la-regidora-de-cultura-mostren-el-seu-suport-a-la-companyia-local-acteonica-teatre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-i-la-regidora-de-cultura-mostren-el-seu-suport-a-la-companyia-local-acteonica-teatre/ "Linked In")
*   [](mailto:?body=https://aytosagunto.es/va/actualitat/l-alcalde-i-la-regidora-de-cultura-mostren-el-seu-suport-a-la-companyia-local-acteonica-teatre/)